EkBass/fiwiki-20250220-pages-articles huggingface dataset:
Hesykhios Jerusalemilainen

Hesykhios Jerusalemilainen (k. n. 450) oli kirkkoisänä pidetty pappismunkki, joka vaikutti Jerusalemissa 400-luvun ensimmäisellä puoliskolla. Hesykhios kirjoitti mahdollisesti koko Raamatun kattavan selitysteoksen, sillä hänen on kerrottu selittäneen kaikki pyhät kirjoitukset. Valtaosa hänen tuotoksistaan on sittemmin kadonnut, mutta häneltä on säilynyt muun muassa Psalmien kirjan kommentaari ja saarnoja. Hän oli taitava kirjoittaja, joka käytti toisinaan myös runollista sävyä. Hesykhios Jerusalemilaisen teologia sijoittui aleksandrialaisen ja antiokialaisen koulukunnan välimaastoon, joskin lähemmäs aleksandrialaista. Hän oli areiolaisuuden ja nestoriolaisuuden vastustaja. Hänellä oli huomattava rooli aikansa keskustelussa Kristuksen luonnon määrittelystä. 500-luvulla Jerusalemiin oli perustettu Hesykhioksen muistolle vihitty kirkko, ja häntä kunnioitettiin kirkon opettajan ja teologin arvonimillä. Hänen muistopäiväkseen muodostui 28. maaliskuuta. Myöhemmin hänen muistonsa jäi muiden kirkkoisien varjoon, kunnes hän tuli taas tunnetuksi 1900-luvulla Michel Aubineaun julkaistua hänen kirjoituksiaan.Seppälä, Serafim: Elämän äiti: Neitsyt Maria varhaiskristillisessä teologiassa, s. 216. Maahenki, 2010. ISBN 978-952-5652-87-1. == Lähteet == Luokka:Kirkkoisät Luokka:Jerusalemin historia Luokka:450-luvulla kuolleet
Vihdin Kino

Vihdin Kino on vuonna 1946 avattu elokuvateatteri Vihdissä, Uudellamaalla. Elokuvateatteri sijaitsee Vihdin kirkonkylässä ja se on toiminut lähes keskeytyksettä perustamisestaan alkaen. Vihdin Kinossa on 182-paikkainen sali, joka on varustettu kokoustekniikalla. Elokuvia esitetään Bacron 4K-laserprojektorin avulla ja käyttämällä Dolbyn 7.1-äänentoistojärjestelmää. Lipunmyynti aukeaa puoli tuntia ennen päivän ensimmäisen näytöksen alkua ja sulkeutuu päivän viimeisen näytöksen alettua. Lippuja voi ostaa myös verkosta. == Lähteet == Luokka:Vihdin rakennukset ja rakennelmat Luokka:Suomen elokuvateatterit Luokka:Vihdin kulttuuri
Peter Danckert

thumb|upright|Peter Danckert Peter Wilhelm Danckert (8. heinäkuuta 1940 – 3. marraskuuta 2022Brandenburger SPD: Trauer um Ex-Bundestagsabgeordneten Peter Danckert ) oli saksalainen poliitikko ja SPD:n jäsen. Hän syntyi Berliinissä ja oli Saksan liittopäivien jäsen vuosina 1998–2013. ==Lähteet== Luokka:Saksalaiset poliitikot Luokka:Vuonna 1940 syntyneet Luokka:Vuonna 2022 kuolleet
Penkonatsoli

Penkonatsoli (C13H15N3Cl2) on triatsolijohdannaisiin kuuluva aromaattinen orgaaninen yhdiste. Yhdistettä käytetään maataloudessa fungisidina. == Ominaisuudet, valmistus ja käyttö == Huoneenlämpötilassa penkonatsoli on valkoista kiteistä ainetta. Yhdiste on kiraalista ja sillä on R(+)- ja S(-)-enantiomeerit. Penkonatsoli ei käytännöllisesti katsoen liukene veteen, mutta liukenee esimerkiksi asetoniin, dikloorimetaaniin ja tolueeniin. Fungisidiset ominaisuudet perustuvat sterolien, erityisesti ergosterolin, biosynteesin estoon. Penkonatsolin S(-)-enantiomeeri on fungisidina tehokkaampi. Penkonatsolin synteesiin on kaksi tapaa. 2,4-dikloorifenyyliasetonitriili reagoi bromipropaanin kanssa ja nitriiliryhmä reagoi alkoholin kanssa esteriksi. Esteri pelkistetään hydroksyyliryhmäksi, josta tehdään mesylaatti. Tämä yhdiste reagoi natriumtriatsolidin kanssa muodostaen penkonatsolia. Toinen menetelmä on 2′,4′-diklooributyrofenonin reaktio triatsolyylimetyylifosfonaatin kanssa ja pelkistys vedyttämällä. Penkonatsolia käytetään muun muassa hedelmäpuiden, marjojen, vihannesten ja koristekasvien sienitautien torjuntaan. Aine levitetään useimmiten emulsiona. Se on hyväksytty käytettäväksi kasvinsuojeluaineena muun muassa Euroopan unionin alueella == Lähteet == Luokka:Sienentorjuntamyrkyt
Tampereen yliopiston tietotekniikan yksikkö

Tampereen yliopiston tietotekniikan yksikkö on yksi Tampereen yliopiston informaatioteknologian ja viestinnän tiedekunnan neljästä tutkimusyksiköistä. Yksikkö aloitti toimintansa vuonna 2019, kun Tampereen yliopisto ja Tampereen teknillinen yliopisto yhdistyivät uudeksi yliopistoksi. Yksikössä on yli 45 professoria, 50 tutkijatohtoria ja yhteensä yli 350 tutkijaa. Yksikön tutkimus tuottaa vuosittain yli 550 konferenssi- ja lehtiartikkelia. == Opetus == === Tutkinto-ohjelmat === * Tietojenkäsittelytieteiden koulutus * Tietotekniikka, tieto- ja sähkötekniikan koulutus * Matematiikan ja tilastollisen data- analyysin koulutus === Tohtoriohjelmat === * Informaation ja järjestelmien tohtoriohjelma * Tieto- ja sähkötekniikan tohtoriohjelma * Ihmiset ja teknologiat tohtoriohjelma == Tutkimusteemat == Alla näkyvät tutkimusteemat on nimetty englanniksi ja kunkin teeman parissa työskentelee kahdesta viiteen professoria. * Human media interaction * Human technology interaction * Software process (ohjelmistotuotanto) * Software design (ohjelmistotekniikka) * Logic and algebra * Inverse problems and mathematical analysis * Statistical data analytics * Data and knowlege modeling * Machine learning * Computer vision and robotics * Audio signal processing * Image and video signal processing * Computer engineering * Network and information security == Lähteet == == Aiheesta muualla == * Yksikön omat sivut Luokka:Tampereen yliopisto
Melodi Grand Prix 2005

Melodi Grand Prix 2005 oli Norjassa järjestetty laulukilpailu, jossa valittiin Norjan edustaja vuoden 2005 Eurovision laulukilpailuun. Kahdeksan kilpailijan välinen kilpailu pidettiin 5. maaliskuuta Oslo Spektrum -areenalla Oslossa. Voittajan valitsivat puhelinäänestäjät kaksikierroksisessa äänestyksessä. Ensimmäisellä kierroksella puhelinäänestäjät äänestivät neljä kappaletta superfinaaliin, jossa puhelinäänestäjät valitsivat voittajan. Kilpailun voitti yhtye Wig Wam kappaleella "In My Dreams". ==Tulos== ===Ensimmäinen kierros=== :Toiselle kierrokselle päässeet värjätty, ensimmäisen kierroksen tarkempaa tulosta ei julkaistu. Numero Artisti Kappale Lauluntekijä(t) Tulos 1 Jorun Erdal "I Am Rock 'n' Roll" Claes Andreasson, Torbjörn Wasenius, Tommy Denander Superfinaaliin 2 Cheezy Keys "Feel the Beat" Kim Arne Hagen, Hans Petter Moen, Morten Bergheim Superfinaaliin 3 Andreea "Kingdom Come" Tom Steinar-Hansen, Ole Henrik Antonsen, Lars Aass Putosi 4 Kathrine Strugstad "Velvet Blue" Arve Furset, Gerard James Borg Putosi 5 Jahn Teigen "My Heart Is My Home" Jahn Teigen, Anita Skorgan, Jan Vincents Johannessen Superfinaaliin 6 Blissed "You Are the One" Mikael Gunnerås, Magnus Lindquist, Magdalena Lindström Putosi 7 Seppo "Can You Hear Me" Tor Endresen, Are Selheim Putosi 8 Wig Wam "In My Dreams" Trond "Teeny" Holter Superfinaaliin ===Superfinaali=== Numero Artisti Kappale Keski-Norja Länsi-Norja Pohjois-Norja Etelä-Norja Itä-Norja Yht. Sija 1 Jorun Erdal "I Am Rock 'n' Roll" 10 127 12 292 4 740 9 774 27 220 64 153 2. 2 Cheezy Keys "Feel the Beat" 6 906 9 113 4 020 8 086 23 610 51 735 3. 3 Jahn Teigen "My Heart Is My Home" 5 242 8 481 3 865 8 550 21 888 48 026 4. 4 Wig Wam "In My Dreams" 10 064 11 928 5 744 13 548 34 383 75 667 1. ==Lähteet== * * *http://natfinals.50webs.com/90s_00s/Norway2005.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 2005 Luokka:Melodi Grand Prix
Nyrkkeilyn Euroopan-mestaruuskilpailut 1969

Vuoden 1969 nyrkkeilyn Euroopan-mestaruuskilpailut järjestettiin 30. toukokuuta – 8. kesäkuuta 1969 Bukarestissa, Romaniassa. Kisoihin osallistui 180 nyrkkeilijää 25 Euroopan maasta. == Mitalistit == Sarja Kultaa Hopeaa Pronssia Alle 48 kg György Gedó Franco Udella José Escudero Roman Rożek Alle 51 kg Constantin Ciucă Nikolai Novikov Flippo Grasso Artur Olech Alle 54 kg Aurel Dumitrescu Aldo Cosentino Michael Dowling Mickey Piner Alle 57 kg László Orbán Seyfi Tatar Ivan Mihailov Alan Richardson Alle 60 kg Calistrat Cuțov Stojan Piliczew Sergei Lomakin Ryszard Petek Alle 63,5 kg Valeri Frolov Petar Stoitchev Gianbattista Capretti Bogdan Jakubowski Alle 67 kg Günther Meier Victor Zilberman Ivan Kirjakov Vladimir Musalinov Alle 71 kg Valeri Tregubov Bruno Facchetti Ion Covaci Tom Imrie Alle 75 kg Vladimir Tarassenko Mate Parlov Simeon Georgiev Reima Virtanen Alle 81 kg Danas Pozniakas Ion Monea Ralf Jensen Jürgen Schlegel Yli 81 kg Ion Alexe Kiril Pandov Ludwik Denderys Peter Hussing == Mitalitaulukko == Sija Maa Kultaa Hopeaa Pronssia Yhteensä 1\. Romania 4 2 1 7 2\. 4 1 2 7 3\. Unkari 2 0 0 2 4\. 1 0 1 2 5\. Bulgaria 0 3 3 6 6\. 0 2 2 4 7\. Romania 0 1 0 1 7\. 0 1 0 1 7\. Jugoslavia 0 1 0 1 10\. 0 0 5 5 11\. 0 1 1 2 12\. Espanja 0 0 1 1 12\. 0 0 1 1 12\. 0 0 1 1 12\. 0 0 1 1 12\. 0 0 1 1 12\. 0 0 1 1 Yhteensä 11 11 22 44 == Suomen joukkue == Painoluokka Nyrkkeilijä Sijoitus 54 kg Jouko Lindberg Tappio 1. ottelussa 60 kg Risto Meronen Tappio 2. ottelussa 63,5 kg Kari Meronen Tappio 1. ottelussa 67 kg Kalevi Kosunen Tappio 1. ottelussa 71 kg Mikko Saarinen Tappio 2. ottelussa 75 kg Reima Virtanen Pronssia == Lähteet == * Vuoden 1969 EM-kisat Bukarestissa: Tulokset Luokka:Nyrkkeilyn Euroopan-mestaruuskilpailut Luokka:Vuoden 1969 urheilu Luokka:Bukarestin urheilu
Genoveva (nimi)

Genoveva on naisen etunimi, joka tunnetaan eurooppalaisesta kansankirjallisuudesta. Brabantin herttuatar Genovevan tarina alkoi levitä ranskan- ja saksankielisinä kansankirjoina 1400-luvulla ja suomenkielisinä painoksina 1800-luvulla. Nimen etymologisesta taustasta ei ole varmaa tietoa, mutta se saattaa olla kelttiläistä, kreikkalaista tai germaanista alkuperää. Digi- ja väestötietoviraston mukaan Suomessa on vuoteen 2022 mennessä tilastoitu noin 10–30 Genoveva-nimistä naista. == Tunnettuja Genovevoja == * Genoveva Añonma (s. 1989), päiväntasaajanguinealainen jalkapalloilija == Lähteet == Luokka:Etunimet
Nyrkkeilyn Euroopan-mestaruuskilpailut 1971

Vuoden 1971 nyrkkeilyn Euroopan-mestaruuskilpailut järjestettiin 11. – 19. kesäkuuta 1971 Madridissa, Espanjassa. Kisoihin osallistui 194 nyrkkeilijää 27 Euroopan maasta. == Mitalistit == Sarja Kultaa Hopeaa Pronssia Alle 48 kg György Gedó Aurel Mihai Roman Rożek José Escudero Alle 51 kg Juan Francisco Rodríguez Leszek Błażyński Neil McLaughlin Constantin Gruiescu Alle 54 kg Tibor Badari Aleksandr Melnikov Aurel Dumitrescu Michael Dowling Alle 57 kg Ryszard Tomczyk András Botos Gabriel Pometcu Brendan McCarthy Alle 60 kg Jan Szczepański Antoniu Vasile László Orbán Nikolai Hromov Alle 63,5 kg Ulrich Beyer Calistrat Cuțov Michael Kingwell Erik Sivebæk Alle 67 kg János Kajdi Manfred Wolke Celal Sandal Damiano Lassandro Alle 71 kg Valeri Tregubov Svetomir Belić Wiesław Rudkowski Ion Györffi Alle 75 kg Juozas Juocevičius Alec Năstac Hans-Joachim Brauske Reima Virtanen Alle 81 kg Mate Parlov Ottomar Sachse Ralf Jensen Horst Stump Yli 81 kg Vladimir Tšernysev Peter Hussing Ludwik Denderys Les Stevens == Mitalitaulukko == Sija Maa Kultaa Hopeaa Pronssia Yhteensä 1\. Romania 3 1 1 5 1\. 3 1 1 5 3\. 2 1 3 6 4\. 1 2 1 4 5\. Jugoslavia 1 1 0 2 6\. Espanja 1 0 1 2 7\. Romania 0 4 5 9 8\. 0 1 0 1 5\. Bulgaria 0 3 3 6 6\. 0 2 2 4 9\. 0 0 3 3 10\. 0 0 2 2 10\. 0 0 2 2 11\. 0 0 1 1 11\. 0 0 1 1 11\. 0 0 1 1 Yhteensä 11 11 22 44 == Suomen joukkue == Painoluokka Nyrkkeilijä Sijoitus 57 kg Jouko Lindberg Tappio 1. ottelussa 60 kg Erkki Meronen Tappio 1. ottelussa 63,5 kg Kari Ruonala Tappio 1. ottelussa 71 kg Mikko Saarinen Tappio 1. ottelussa 75 kg Reima Virtanen Pronssia == Lähteet == * Vuoden 1971 EM-kisat Madridissa: Tulokset Luokka:Nyrkkeilyn Euroopan-mestaruuskilpailut Luokka:Vuoden 1971 urheilu Luokka:Madridin urheilu
Hidemaro Fujibayashi

Hidemaro Fujibayashi () on japanilainen videopeliohjaaja ja tuottaja. Hän työskentelee videopeliyhtiö Nintendolla ja hänet tunnetaan muun muassa The Legend of Zelda (pelisarja)-pelisarjan pelisuunnittelijana, käsikirjoittajana ja ohjaajana. == Pelit == Vuosi Peli Rooli 1995 Gakkō no Kowai Uwasa: Hanako- san ga Kita!! suunnittelija 1996 Yōsuke Ide Meijin no Shin Jissen Maajan suunnittelija 1998 Magical Tetris Challenge ohjaaja, suunnittelija 2001 The Legend of Zelda: Oracle of Seasons and Oracle of Ages ohjaaja, tuottaja, peliskenaarioiden käsikirjoittaja 2002 The Legend of Zelda: Four Swords ohjaaja, suunnittelija 2004 The Legend of Zelda: The Minish Cap ohjaaja, suunnittelija, käsikirjoittaja 2007 The Legend of Zelda: Phantom Hourglass apulaisohjaaja, käsikirjoittaja,, moninpelauksen ohjaaja 2011 The Legend of Zelda: Skyward Sword ohjaaja, käsikirjoittaja 2017 The Legend of Zelda: Breath of the Wild ohjaaja 2020 Hyrule Warriors: Age of Calamity peliskenaarioiden päällikkö 2023 The Legend of Zelda: Tears of the Kingdom ohjaaja == Lähteet == Luokka:Japanilaiset videopelisuunnittelijat
Morehead City

Morehead City on pieni satamakaupunki Carteretin piirikunnassa, Pohjois- Carolinan osavaltiossa, Yhdysvalloissa. Morehead City sai kaupungin aseman vuonna 1861. Kaupunki on nimetty Pohjois-Carolinan 29:n kuvernöörin John Motley Moreheadin mukaan, joka oli merkittävässä asemassa alueen kehityksessä.https://moreheadcitync.org/316/History == Lähteet == Luokka:Pohjois-Carolinan kaupungit
Bob Carpenter

Bob Carpenter (s. 13. heinäkuuta 1963) on yhdysvaltalainen entinen jääkiekkohyökkääjä. Hän pelasi vuosina 1981–1999 NHL-liigassa 1 178 ottelua runkosarjassa ja pudotuspeleissä 140 ottelua edustaen Washington Capitalsia, New York Rangersia, Los Angeles Kingsiä, Boston Bruinsia ja New Jersey Devilsiä. Carpenter oli ensimmäinen yhdysvaltalainen, joka teki NHL:ssä yhden kauden aikana 50 maalia. ==Lähteet== Luokka:Yhdysvaltalaiset jääkiekkoilijat Luokka:Vuonna 1963 syntyneet Luokka:Elävät henkilöt
Johan Philipsen

Johan Philipsen (27. huhtikuuta 1911 Kliplev – 11. huhtikuuta 1992) oli tanskalainen Venstren poliitikko. Hän istui kansankäräjillä vuosina 1964–1973 ja 1975–1979 sekä toimi Tanskan työ- ja asuntoministerinä 1973–1975. ==Lähteet== ==Aiheesta muualla== * Johan Philipsen Tanskan kansankäräjien verkkosivuilla Luokka:Tanskan työministerit Luokka:Vuonna 1911 syntyneet Luokka:Vuonna 1992 kuolleet
Mai Villadsen

Mai Villadsen (s. 26. joulukuuta 1991 Herning) on tanskalainen poliitikko. Hän toimi Yhtenäisyyslistan poliittisena johtajana vuosina 2021–2023 ja on istunut kansankäräjillä vuodesta 2019. ==Lähteet== ==Aiheesta muualla== * Mai Villadsen Tanskan kansankäräjien verkkosivuilla Luokka:Tanskalaiset poliitikot Luokka:Vuonna 1991 syntyneet Luokka:Elävät henkilöt
Penelope (nimi)

Penelope on kreikkalaislähtöinen naisen etunimi, jonka merkityksestä ei ole varmaa tietoa. Kreikan mytologiassa seikkailija Odysseuksella on Penelope- niminen puoliso, joka odottaa kärsivällisesti miehensä kotiinpaluuta ja torjuu kaikki ahdistelevat kosijansa. Penelopea on pidetty naisellisten hyveiden ja aviouskollisuuden vertauskuvana. Digi- ja väestötietoviraston mukaan Suomessa on joulukuuhun 2024 mennessä tilastoitu noin 110–120 Penelopea. == Tunnettuja Penelopeja == * Penélope Cruz (s. 1974), espanjalainen näyttelijä * Penelope Fitzgerald (1916–2000), brittiläinen kirjailija * Penelope Halsall (1946–2011), englantilainen kirjailija * Penelope Heyns (s. 1974), eteläafrikkalainen uimari ja olympiavoittaja * Penelope Keith (s. 1940), englantilainen näyttelijä * Penelope Knatchbull (s. 1953), brittiläinen kreivitär * Pénélope Leprevost (s. 1980), ranskalainen esteratsastaja ja olympiavoittaja * Penelope Lively (s. 1933), brittiläinen kirjailija * Penelope Ann Miller (s. 1964), yhdysvaltalainen näyttelijä * Penelope ”Penny” Mordaunt (s. 1973), brittiläinen poliitikko * Penelope ”Penny” Oleksiak (s. 2000), kanadalainen uimari ja olympiavoittaja * Penelope Spheeris (s. 1945), yhdysvaltalainen elokuvaohjaaja, tuottaja ja käsikirjoittaja * Penelope ”Penny” Valentine (1943–2003), brittiläinen musiikkitoimittaja * Penelope Wilton (s. 1946), brittiläinen näyttelijä == Kuvitteellisia Penelopeja == * Penelope, kreikkalaisen mytologian henkilö * Penelope Clearwater, hahmo Harry Potter -kirjasarjassa * Penelope ”Penny” Widmore, hahmo televisiosarjassa Lost * Penelope Wilhern, päähenkilö elokuvassa Penelope == Lähteet == Luokka:Etunimet
Ölandsbladet

Ölandsbladet on ruotsalainen vuonna 1867 perustettu paikallislehti, jonka kotikunta on Borgholm. Se ilmestyy kolmesti viikossa, on poliittiselta linjaltaan porvarillinen ja kuuluu Gota Mediaan. Ölandsbladet.jpg|Lehden toimitus Borgholmissa. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Borgholmin kunta
Jacob Sørensen

Jacob Sørensen (23. tammikuuta 1915 Guldager – 27. syyskuuta 1990) oli tanskalainen Venstren poliitikko. Hän istui kansankäräjillä vuosina 1960–1966 ja 1975–1977 sekä toimi Tanskan sisä- ja sosiaaliministerinä 1973–1975. ==Lähteet== ==Aiheesta muualla== * Jacob Sørensen Tanskan kansankäräjien verkkosivuilla Luokka:Tanskan sisäministerit Luokka:Vuonna 1915 syntyneet Luokka:Vuonna 1990 kuolleet
Gösta Ratsula

Gösta Ferdinand Ratsula, vuoteen 1936 Wilsson (17. marraskuuta 1902 Turku – 21. joulukuuta 1972 Pori) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Ratsulan vanhemmat olivat maalari Frans Ferdinand Wilsson ja Maria Wilhelmiina Josefsson ja puoliso vuodesta 1925 Tyyne Emilia Niitto, aiemmin Nymalm. Ratsula kävi kansakoulun ja kauppakoulun kaksivuotisen iltakurssin. Hän oli Turun Kirjansitomon juoksupoika vuodesta 1916, kangastukkuliike P. & A. Feinikin juoksupoika, pakkaaja, varastoapulainen ja varastonhoitaja, J. Feinikin tekstiilitukkuliikkeeen ja vaatetustehtaan kauppamatkustaja, vaatetusliikkeen myyjä ja torimyyjä, vaatekauppias Porissa, Pukinetalo Ratsulan omistaja vuodesta 1924, Antin Asu Oy:n osakas, johtokunnan puheenjohtaja ja toimitusjohtaja 1953–1971, Kankaanpään Pukimon omistaja 1937–1939, Koivurannan turkistarhan omistaja ja johtaja Noormarkussa 1943–1948, Porin ratsutallin omistaja ja johtaja 1945–1948 sekä Finn-man Pukinekunnan perustajia 1962. Ratsulalla oli myös useita luottamustehtäviä. Ratsula perusti 1956 Wilssonin pelimannit -kansanmusiikkiyhtyeen ja soitti siinä viulua. Molempiin sotiin osallistunut Ratsula oli sotilasarvoltaan reservin korpraali. Kauppaneuvoksen arvonimen Ratsula sai 1972. Liikesivistysrahastoon perustettiin hänen nimeään kantava erikoisrahasto 1974. == Lähteet == ==Aiheesta muualla== * Muotitavaratalo Ratsula: historia Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Suomalaiset lahjoittajat Luokka:Suomalaiset viulistit Luokka:Vuonna 1902 syntyneet Luokka:Vuonna 1972 kuolleet
Ratsula

Ratsula on muun muassa seuraavien suomalaisten henkilöiden sukunimi: * Gösta Ratsula (ent. Wilsson, 1902–1972), kauppias, yrittäjä ja yritysjohtaja, kauppaneuvos * Kari-Matti Ratsula (s. 1982), salibandyn pelaaja * Miki Ratsula, amerikansuomalainen muusikko * Tauno Ratsula (1922–2004), opettaja, rehtori, maanviljelysneuvos.
Oiva A. Salminen

Oiva Albert Salminen (19. heinäkuuta 1912 Turku – 12. joulukuuta 2007 Turku) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Oiva Salmisen puoliso oli Marja-Terttu Salminen. Oiva Salminen kävi verhoilijan ammatin oppikurssin ja teki opintomatkoja Eurooppaan, Yhdysvaltoihin ja Kanadaan. Hän oli O. A. Salmisen Verhoiluliikkeen perustaja ja toimitusjohtaja vuodesta 1934, Koti-Kalustajan, sittemmin Kalustokeskus Oy, perustaja, toimitusjohtaja ja hallituksen puheenjohtaja vuodesta 1942 ja Sisustus-yhtymä O. ja M. Salmisen perustaja ja toimitusjohtaja vuodesta 1958. Salmisella oli myös useita luottamustehtäviä, hän oli muun muassa Suomen Huonekalukauppiaiden Liiton ja Turun Huonekalukauppiasyhdistyksen hallituksessa ja Turun Verhoilutyönantajain yhdistyksen puheenjohtaja. Kauppaneuvoksen arvonimen Salminen sai 1972. Hän tuki monia kulttuuritoimintoja merkittävillä lahjoituksilla. Liikesivistysrahastoon nimettiin hänen mukaansa erityisrahasto 1990.Päivästä päivään. 50-vuotiaita. Helsingin Sanomat, 19.7.1962, s. 16. == Lähteet == Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Suomalaiset lahjoittajat Luokka:Vuonna 1912 syntyneet Luokka:Vuonna 2007 kuolleet
Alice Oseman

Alice May Oseman (s. 16. lokakuuta 1994 Chatham, Kent, Englanti) on englantilainen kirjailija, sarjakuvataiteilija ja käsikirjoittaja. Hän kirjoittaa nuorten aikuisten romaaneja, jotka keskittyvät brittiläisten nykynuorten elämään. Oseman sai ensimmäisen kustannussopimuksensa 17-vuotiaana, ja hänen esikoisteoksensa Solitaire julkaistiin vuonna 2014. Hän on kirjoittanut ja kuvittanut verkkosarjakuvan Heartstopper, josta on julkaistu useita sarjakuvaromaaneja ja samanniminen televisiosovitus, jonka Oseman on itse käsikirjoittanut. Heartstopper-sarjan ensimmäinen tuotantokausi julkaistiin Netflixissä huhtikuussa 2022. == Koulutus == Oseman valmistui Durhamin yliopistosta vuonna 2016 tutkintonaan englanninkielisen kirjallisuuden Bachelor of Arts. == Yksityiselämä == Markkinoidessaan romaaniaan Loveless Oseman kertoi julkisesti olevansa aromanttinen aseksuaali. == Teokset == * Solitaire, 2014. === Pienoisromaanit === * Nick and Charlie, e-kirja 2015, pokkari 2020. * This Winter, e-kirja 2015, pokkari 2020. === Heartstopper === * Heartstopper, 2016, verkkosarjakuva. ** Heartstopper. Osa 1. (Heartstopper: Volume 1, 2019.) Suomentanut Oona Juutinen. Tammi, 2022. ** Heartstopper. Osa 2. (Heartstopper: Volume 2, 2019.) Suomentanut Oona Juutinen. Tammi, 2022. ** Heartstopper. Osa 3. (Heartstopper: Volume 3, 2020.) Suomentanut Oona Juutinen. Tammi, 2023. ** Heartstopper: Volume 4, 2021. ** Heartstopper: Volume 5, 2023. *The Heartstopper Yearbook, 2022. === Itsenäiset romaanit === * Radio Silence, 2016. * I Was Born for This, 2018. * Loveless, 2020. == Lähteet == == Aiheesta muualla == * Virallinen nettisivu * Heartstopper-verkkosarjakuva Webtoonissa Luokka:Brittiläiset lasten- ja nuortenkirjailijat Luokka:Brittiläiset sarjakuvantekijät Luokka:Vuonna 1994 syntyneet Luokka:Elävät henkilöt
Luettelo Suomessa pelatuista NHL-otteluista

Luettelo Suomen jäähalleissa pelatuista NHL-runkosarjaotteluista. Kausi Päivä Jäähalli Joukkue Joukkue Tulos Yleisömäärä Ottelussa pelanneet suomalaiset (pisteet suluissa) Lähde 2009-2010 2. lokakuuta 2009 Helsinki-halli Florida Panthers Chicago Blackhawks 4-3 (JA) 12 056 Florida: Ville Koistinen (2+0) 2009-2010 3. lokakuuta 2009 Helsinki-halli Chicago Blackhawks Florida Panthers 4-0 11 526 Chicago: Antti Niemi Florida: Ville Koistinen (0+0) 2010-2011 7. lokakuuta 2010 Helsinki-halli Carolina Hurricanes Minnesota Wild 4-3 12 355 Carolina: Jussi Jokinen (1+1), Tuomo Ruutu (0+0), Joni Pitkänen (0+1) Minnesota: Niklas Bäckström, Mikko Koivu (0+1), Antti Miettinen (0+1) 2010-2011 8. lokakuuta 2010 Helsinki-halli Minnesota Wild Carolina Hurricanes 1-2 (JA) 13 465 Minnesota: Niklas Bäckström, Mikko Koivu (0+1), Antti Miettinen (0+0) Carolina: Jussi Jokinen (0+1), Tuomo Ruutu (1+0), Joni Pitkänen (0+0) 2011-2012 7. lokakuuta 2011 Helsinki-halli Anaheim Ducks Buffalo Sabres 1-4 13 349 Anaheim: Teemu Selänne (0+0), Saku Koivu (0+0) Buffalo: Ville Leino (1+0) 2018-2019 1. marraskuuta 2018 Helsinki-halli Winnipeg Jets Florida Panthers 4-2 13 490 Winnipeg: Patrik Laine (3+0) Florida: Aleksander Barkov (0+1), Juho Lammikko (0+0) 2018-2019 2. marraskuuta 2018 Helsinki-halli Florida Panthers Winnipeg Jets 4-2 13 490 Florida: Aleksander Barkov (0+0), Juho Lammikko (0+0) Winnipeg: Patrik Laine (1+0) 2022-2023 4. marraskuuta 2022 Nokia Arena Columbus Blue Jackets Colorado Avalanche 3-6 12 882 Columbus: Patrik Laine (1+1) Colorado: Mikko Rantanen (3+1), Artturi Lehkonen (0+0) 2022-2023 5. marraskuuta 2022 Nokia Arena Colorado Avalanche Columbus Blue Jackets 5-1 12 897 Colorado: Mikko Rantanen (0+1), Artturi Lehkonen (1+0) Columbus: Patrik Laine (0+0), Joonas Korpisalo 2024-2025 1. marraskuuta 2024 Nokia Arena Florida Panthers Dallas Stars 6-4 12 786 Florida: Aleksander Barkov (1+3), Anton Lundell (1+0), Eetu Luostarinen (0+0), Niko Mikkola (0+1) Dallas: Miro Heiskanen (0+0), Roope Hintz (0+0), Esa Lindell (1+1) 2024-2025 2. marraskuuta 2024 Nokia Arena Dallas Stars Florida Panthers 2-4 12 807 Dallas: Miro Heiskanen (0+1), Roope Hintz (0+0), Esa Lindell (0+0) Florida: Aleksander Barkov (0+1), Anton Lundell (0+0), Eetu Luostarinen (0+1), Niko Mikkola (0+1) == Lähteet == Luokka:Luettelot NHL:stä
Kiinan kansankongressin pysyvä komitea

Kiinan kansankongressin pysyvä komitea () on Kiinan kansantasavallan kansankongressin pysyvä elin, joka on tärkeä osa Kiinan kansantasavallan hallintoa. Kansankongressi on Kiinan korkein valtiovallan elin ja Kiinan lainsäädäntöelin. Vaikka kansankongressin pysyvä komitea on alempiarvoisempi kuin kansankongressi, katsotaan sillä olevan enemmän valtaa kuin kansankongressilla, sillä kansankongressi on koolla vain kaksi viikkoa vuodessa. Tämän takia pysyvä komitea on se Kiinan elin, joka säännöllisesti laatii ja hyväksyy päätökset ja lait. Pysyvä komitea kokoontuu useimmiten kerran kahdessa kuukaudessa. Kansankongressin pysyvän komitean jäsenet valitaan kansankongressin jäsenistä. == Lähteet == Luokka:Kiinan politiikka
My Policeman

My Policeman on vuonna 2022 ensi-iltansa saanut rakkauselokuva, jonka on ohjannut Michael Grandage. Elokuva perustuu vuonna 2012 julkaistuun Bethan Robertsin kirjoittamaan samannimiseen romaaniin. Pääosissa esiintyvät Harry Styles, Emma Corrin, Gina McKee, Linus Roache, David Dawson, ja Rupert Everett. Elokuva ensiesitettiin Toronton elokuvajuhlissa 11. syyskuuta 2022. Elokuva julkaistiin Yhdysvalloissa 21. lokakuuta 2022 ja maailmanlaajuisesti 4. marraskuuta 2022. == Juoni == 1950-luvun Brightonissa, Englannissa, konstaapelina työskentelevä homoseksuaali Tom Burgess tapaa opettajatar Marion Taylorin. Marion rakastuu Tomiin välittömästi, ja he menevät naimisiin Tomin ollessa yhtä aikaa salaa parisuhteessa heidän yhteisen ystävänsä, museokuraattori Patrick Hazlewoodin kanssa. Miesten yhteinen salaisuus on tuhota kaikkien kolmen osapuolen elämät. == Näyttelijät == == Lähteet == == Aiheesta muualla == * * * * Luokka:Vuoden 2022 yhdysvaltalaiset elokuvat Luokka:Romanttiset elokuvat
Turri – koiraa kerrakseen

Turri – koiraa kerrakseen () on vuonna 1973 valmistunut brittiläinen lasten fantasiaseikkailukomedia, jonka pääosassa on Jim Dale ja jonka ohjasi Joseph McGrath. Elokuva perustuu Ted Keyn vuoden 1960 romaaniin The Biggest Dog in the World. Elokuvassa esiintyvä koira oli vanhaenglanninlammaskoira Fernville Lord Digby. == Juoni == Vihannesten koon kasvattamiseen tarkoitettu kemikaali annetaan vahingossa Billyn lammaskoira Turrille ja se kasvaa jättimäisiin mittasuhteisiin. Turri varastetaan ja myydään sirkukseen. Turri karkaa sirkuksesta aiheuttaen tuhoa, ja armeijaa pyydetään tuhoamaan se, mutta Billy antaa vastalääkkeen ajoissa ja Turri muuttuu taas normaaliksi. == Lähteet == == Aiheesta muualla == * Digby, the Biggest Dog in the World youtube.com Luokka:Vuoden 1973 brittiläiset elokuvat Luokka:Fantasiaseikkailuelokuvat Luokka:Brittiläiset lastenelokuvat Luokka:Brittiläiset komediaelokuvat
Ragnar Sjöholm

Ragnar Herman Sjöholm (8. huhtikuuta 1905 Pohja – 14. joulukuuta 1980 Tampere) oli suomalainen yrittäjä ja yritysjohtaja, joka sai kauppaneuvoksen arvonimen. Sjöholmin vanhemmat olivat maanviljelijä August Sjöholm ja Ida Granroth ja puoliso Rosa Aariainen. Sjöholm kävi Åggelby svenska samskolanin ja teki opintomatkoja eri Euroopan maihin. Hän oli Ab Poulsen & Ragoczy Oy:n edustaja Tampereella 1925–1940, Kenkätehtaitten yhdistyksen hankintatoimiston toimitusjohtaja 1940–1950, kansanhuoltoministeriön nahka- ja jalkineosaston toimistosihteeri 1942–1945, Kenkätehtaitten Hankinta Oy:n toimitusjohtaja 1950–1973, Keha-Tex Ky R. Sjöholmin toimitusjohtaja 1962–1973 ja Keha-Tex Oy:n toimitusjohtaja vuodesta 1973. Sjöholmilla oli myös useita luottamustehtäviä. Sotilasarvoltaan hän oli reservin vääpeli. Kauppaneuvoksen arvonimen Sjöholm sai 1972. == Lähteet == Luokka:Suomalaiset virkamiehet Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1905 syntyneet Luokka:Vuonna 1980 kuolleet
Holger Spranger

Karl Holger Robert Spranger (28. tammikuuta 1906 Ruskeala – 18. toukokuuta 1986 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen. Sprangerin vanhemmat olivat konttoripäällikkö Robert Otto William Spranger ja Ester Fredrika Andersin ja puolisot 1929–1946 Greta Kristina Stenius ja vuodesta 1951 Anita Linnea Bergström. Spranger kävi viisi luokkaa Helsingin suomalaista lyseota 1919–1924 ja teki opintomatkoja moniin eri maihin. Hän oli Suomen Sähkö Oy Gottfr. Strömbergin konttoriapulainen 1924–1926, Amaradio Oy:n myymälänhoitaja 1926–1928, Korpivaara & Halla Oy:n, vuodesta 1947 Korpivaara Oy, myyjä 1928–1936, myyntipäällikkö 1936–1940, apulaisjohtaja 1940–1948 ja toimitusjohtaja 1948–1954 sekä Oy Hanke Ab:n, vuodesta 1957 Hanke Oy ja vuodesta 1982 Oy Hanke - Palsbo Ab, perustajaosakas 1941 ja toimitusjohtaja 1954–1968. Spranger oli myös Kevytvalu Oy:n toimitusjohtaja 1948–1954, Oy Eko-Auto Ab:n toimitusjohtaja 1943–1954, Autoliike Teho, Korpivaara & Kumpp:n toinen johtaja vuodesta 1945 ja toimitusjohtaja 1948–1954, Farming Oy:n toimitusjohtaja 1948–1954, Työstö-Valu Oy:n toimitusjohtaja 1948–1954 sekä Oy Teollisuusdieselin perustajaosakas 1952–1969, johtokunnan puheenjohtaja 1952–1954 ja toimitusjohtaja 1954–1968, samoin kuin Tammer-Auto Oy:n osakas vuodesta 1945 ja Linjatarvike Oy:n osakas vuodesta 1950. Hänellä oli lisäksi useita autoalan ja muita luottamustehtäviä. Sotilasarvoltaan Spranger oli reservin alikersantti. Hän sai kauppaneuvoksen arvonimen 1972.Kuolleita. Kauppaneuvos Holger Spranger. Helsingin Sanomat, 4.6.1986, s. 18. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1906 syntyneet Luokka:Vuonna 1986 kuolleet
Aimo Aho (kauppaneuvos)

Aimo Aho (11. syyskuuta 1916 Lieto – 22. syyskuuta 2007 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen. Liedossa syntynyt Aho kiinnostui autoista jo nuorena. Hän perusti kumppaneineen 1945 Maan Auto -yhtiön, joka alkoi tuoda Suomeen Peugeot-autoja. Yhtiöstä tuli Suomen huomattavampia alallaan, se harjoitti vähittäiskauppaa useilla eri paikkakunnilla. SOK:lle yritys siirtyi 1974. Aho oli Kadettikoulun käynyt upseeri, joka osallistui jatkosotaan muun muassa komppanianpäällikkönä Sinisessä prikaatissa. Hänellä oli liikkeenjohdon työnsä ohella useita autoalan, urheilun ja liike-elämän luottamustehtäviä. Ranskalais-suomalaisen kauppakamarin hallituksen jäsen hän oli 1969–1974 ja hänelle myönnettiin Ranskan kunnialegioonan ritarimerkki. Aho sai kauppaneuvoksen arvonimen 1973. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1916 syntyneet Luokka:Vuonna 2007 kuolleet
Runar Granholm

Runar Granholm (25. heinäkuuta 1889 Helsinki – 3. marraskuuta 1937 Helsinki) oli suomalainen kamreeri ja tenniksenpelaaja.Runar Granholm, Helsingin Sanomat, 04.11.1937, nro 298, s. 8, Kansalliskirjaston digitaaliset aineistotKuolinilmoitus, Hufvudstadsbladet, 07.11.1937, nro 301, s. 2, Kansalliskirjaston digitaaliset aineistot Runar Granholm pääsi ylioppilaaksi 1909 ja hän meni pian sen jälkeen Palovakuutusyhtiö Fennian palvelukseen. Vuodesta 1919 alkaen Granholm oli toiminimi Ivar Lindforsin palveluksessa kamreerina. Granholm oli yksi Suomen ensimmäisiä aktiivisia tenniksenpelaajia ja hänen uransa kesti lähes kaksikymmentä vuotta. Hän pelasi sekä ulko- että sisäkentillä kaksin- ja nelinpeleissä. Granholm voitti kaikkiaan seitsemän Suomen mestaruutta ja yhden Tanskan mestaruuden, tämä jälkimmäinen mestaruus 1921–1922 nelinpelissä Boris Schildtin kanssa. Hän osallistui 1924 Pariisin kesäolympialaisiin kilpaillen miesten kaksin- ja nelinpeleissä. Vielä 40-vuotiaana Granholm edusti Suomea Davis Cupin otteluissa yhdessä Arne Grahnin kanssa. Granholm joutui luopumaan pelaamisesta reumasairauden vuoksi vuonna 1932.Olympedia : Runar Granholm Granholm oli Suomen Tennisliiton sihteerinä 1920–1926. Hän oli SVUL:n liittojohtokunnan jäsenenä 1917–1931 ja erikoisliittojen syntymisen jälkeen 1932 Granholm kuului liittohallintoon sen lisäjäsenenä. Suomen olympiakomitean jäsenenä Granholm oli 1923–1928. Hän oli lisäksi mukana Svenska Finlands Idrottsförbundin johtoelimissä ja HIFK:n johtokunnassa. Granholm kuoli sydänkohtaukseen 48-vuotiaana marraskuussa 1937. == Lähteet == Luokka:Suomalaiset tennispelaajat Luokka:Vuonna 1889 syntyneet Luokka:Vuonna 1937 kuolleet
Vasemman rannan Ukraina

Vasemman rannan Ukraina () on historiallinen, maantieteellinen ja hallinnollinen alue Ukrainassa. Aluetta rajaa lännessä Dneprjoki. Alueesta tuli 1600–1700-luvulla merkittävä Ukrainan taloudellinen, poliittinen ja kulttuurinen keskus. Se koostui hallinnollisesti kymmenestä kasakoiden hallintoalueesta (Starodubin, Tšernihivin, Nizhynin, Prylukyin, Hadiatšin, Kiovan, Perejaslavin, Myrhorodin ja Pultavan rykmentit), jotka muodostivat Kasakkahetmanaatin. Toisinaan on Sloboda-Ukrainan, jossa oli samanlainen yhteiskunta- ja talousjärjestys, katsottu kuuluvan Vasemman rannan Ukrainaan, vaikka se ei koskaan kuulunut hallinnollisesti hetmanaattiin ja sen historiallinen kehitys oli erilainen. Vasemman rannan alueita on yleisesti pidetty Ukrainan etnisen alueen ytimenä. Aiempi Vasemman rannan Ukraina kattaa nykyisin Tšernihivin ja Pultavan alueet, Kiovan alueen vasemman rannan ja Tšerkasyn alueen, Kiovan kaupungin ja sen oikean rannan alueet, pohjoisosan Dnipropetrovskin alueesta ja luoteisosan Sumyn alueesta. Starodub sisältyy nykyisin Venäjän federaation Brjanskin alueeseen. Oikean rannan Ukrainan vastaisen rajan muodosti Dneprin vesiväylä. Näin joesta tuli rajavyöhyke, ja Vasemman rannan Ukraina joutui suuntautumaan poliittisesti ja taloudellisesti Moskovaan. Dneprin merkitys palautui vasta vuoden 1795 jälkeen, kun Oikean rannan Ukraina oli liitetty Venäjään. Vasemman rannan synty maantieteelliseksi ja poliittiseksi kokonaisuudeksi tapahtui kasakoiden ja Puolan välisen sodan (1648–1657) sivujuonteena. Tällöin Andrusovon rauhansopimuksen perusteella (1667) Dnepristä tuli Venäjän ja Puolan vaikutusvaltavyöhykkeiden raja. Venäjän ja Puolan välinen niin sanottu ikuinen rauha (1686) vahvisti aiemman Andrusovon rauhansopimuksen ja Puolan vaatimuksen, joka kohdistui Oikean rannan Ukrainaan. Venäjä sai valtaansa Vasemman rannan Ukrainan. Vasemman rannan Ukrainan autonomia oli 1700-luvulla hauras, ja hetmanaatin historia päättyi 1782. Vuosina 1796–1802 Vasen ranta oli Vähä-Venäjän kuvernementin hallinnollinen alue. Vasen ranta ei enää muodosta hallinnollista yksikköä, mutta Venäjän vallan ajasta on yhä olemassa jäänteitä. Alueen säätyläistön merkitys ukrainalaisessa älymystössä 1700-luvun lopulta 1900-luvun alkupuolelle oli suhteettoman suuri. Samalla tavalla alueen talonpoikaisväestössä vapaat talonpojat ja valtion talonpojat muodostivat merkittävän osan maalaisväestöstä, ja siellä oli vähemmän maaorjuutta kuin Galitsiassa ja Oikean rannan Ukrainassa. Alueen tyypillinen piirre olivat erilliset maatalot. ==Lähteet== Luokka:Ukrainan historia
Vähä-Venäjän kuvernementti

Vähä-Venäjän kuvernementti oli Venäjän keisarikunnan hallinnollinen alue. Se perustettiin alkujaan 1765, kun Kasakkahetmanaatti lakkautettiin. Sen keskus oli Hluh’iv. Kuvernementin keskus siirrettiin 1773 Kozeletsiin ja 1775 Kiovaan. Alkuperäinen Vähä-Venäjän kuvernementti lakkautettiin 1781, ja siitä muodostettiin Nobhorod-Siverskyin ja Tšernihivin käskynhaltijakunnat. Osa liitettiin Kiovan käskynhaltijakuntaan. Kun Vähä-Venäjän kuvernementti perustettiin uudelleen 1796, siihen koottiin Kiovan käskynhaltijakunnan Dneprjoen vasemman puolen alue, mutta ei itse Kiovan kaupunkia, sekä Nobhorod- Siverskyin ja Tšernihivin käskynhaltijakunnat ja Krementšukin kaupunki ja entiset Pultavan ja Myrhorodin rykmentit. Kuvernementin pääkaupungiksi tuli Tšernihiv. Kuvernementtiin palautettiin Kasakkahetmanaatin tuomioistuinjärjestelmä, johon sisältyivät yleinen sotilastuomioistuin ja eritasoiset maaoikeudet. Vähä-Venäjän kuvernementti jaettiin 1802 Tšernihivin ja Pultavan kuvernementeiksi. ==Lähteet== ==Aiheesta muualla== Luokka:Ukrainan historia Luokka:Venäjän keisarikunnan kuvernementit
Paris (etunimi)

Paris on englantilaisella kielialueella käytetty etunimi. Se on perinteisesti ollut miehennimi, mutta nykyään se tunnetaan myös naisennimenä varsinkin Yhdysvalloissa. Miehennimen Paris taustalla on nähty kreikkalaisen mytologian taruhenkilö Paris. Hän oli Troijan kuninkaan Priamoksen poika, joka ryösti itselleen Spartan kuninkaan puolison Helenan. Tällä toiminnallaan hän sai aikaan Troijan sodan. Reaalimaailmassa Paris viittaa myös Ranskan pääkaupunkiin Pariisiin, ja tämä paikannimi voi olla naisennimenä käytetyn (tai sukupuolineutraalin) Paris-nimen selitys. Toisaalta etunimi on yhdistetty myös englantilais-ranskalaiseen Paris-sukunimeen. Suomessa Paris on ollut etunimenä harvinainen. Digi- ja väestötietoviraston etunimitilastoon on kirjattu lokakuun 2022 loppuun mennessä noin 50–70 tämännimistä henkilöä, joista suunnilleen puolet on miehiä ja puolet naisia. == Tunnettuja Paris- nimisiä == * Paris, oik. Oscar Jackson, Jr. (s. 1967), yhdysvaltalainen rap- artisti * Paris Berelc (s. 1998), yhdysvaltalainen näyttelijä ja malli * Paris Hilton (s. 1981), yhdysvaltalainen media- ja seurapiirihahmo * Paris Jackson (s. 1998), yhdysvaltalaisen laulajan Michael Jacksonin tytär * Paris Paloma (s. 2001), englantilainen laulaja ja lauluntekijä == Lähteet == Luokka:Etunimet
Al-Kahf

Al-Kahf (, ) on Koraanin 18. suura. Nöldeken luokituksessaHämeen-Anttila 1997, s. 10 se on ajoitukseltaan "mekkalainen".Hämeen-Anttila 1997, s. 102–104 Suura sisältää 110 jaetta. == Sisältö == Suura alkaa jakeilla, joissa viitataan "tähän Kirjaan", kerrotaan sen ydinsanoma ja polemisoidaan niitä vastaan, jotka sanovat Jumalan hankkineen lapsen. Zinetullah Ahsen-Bören suomennoksessa jakeet kuuluvat seuraavasti:Koraani, 1942 # Kaikki ylistys kuuluu Jumalalle, joka on palvelijalleen ylhäältä lähettänyt tämän Kirjan eikä ole päästänyt siihen minkäänlaista vilppiä. # Hän on laatinut sen suorasukaiseksi, jotta se varoittaisi heitä Häneltä tulevasta ankarasta rangaistuksesta, mutta myös toisi ilosanoman uskovaisille, jotka harjoittavat hyviä tekoja, että heitä odottaa ihana palkka, # josta he alati saavat nauttia. # Se on varoituksena myös niille, jotka sanovat Jumalan hankkineen lapsen. # Heillä ei ole tietoa enempää kuin heidän esi-isilläänkään. Heidän suustaan tulee arveluttavaa puhetta: heidän sanansa ovat pelkkää valhetta. === Luolan miesten tarina === Jakeet 9–28 sisältävät kertomuksen luolan miehistä. Se vastaa kristillistä tarinaa Efeson unikeoista. === Mooseksen tarina === Jakeet 60–82 kertovat Koraanin yleisimmästä hahmosta, joka on Mooses. === Kaksisarvisen tarina === Jakeet 83–98 sisältävät Kaksisarvisen tarinan, jonka esikuvana on niin sanottu Aleksanterin romaani. === Muita sisältöjä === Jae 23 kuuluu: Äläkä puhu mistään näin: »Totisesti, tämän minä olen tekevä huomenna», lisäämättä: »jos Jumala niin sallii.» Myös arabit, jotka eivät ole muslimeita viljelevät nykyisin puheissaan tätä lausetta inshallah (Jos Jumala suo). Jakeissa 52–53 kerrotaan putoamisesta tuleen. Islamilaiseen eskatologiaan omaksuttiin zarathustralainen kuvaus sillasta, jonka ylittäminen onnistuu vain Paratiisiin pääseviltä. Profeetta Muhammedia ei mainita Luolan suurassa. Suura sisältää pääosin versioita juutalaisista ja kristillisistä tarinoista. == Historiatieteen näkemyksiä == Koraanin varhainen katkelma, Birminghamin käsikirjoitus, joka on ajoitettu 500-luvun loppuun tai 600-luvun alkuun, sisältää Luolan suuran jakeet 17–31. == Lähteet == * * === Viitteet === Luokka:Suurat
Peter Fox

Pierre Steffen Baigorry (s. 3. syyskuuta 1971 Länsi-Berliini), paremmin tunnettu taiteilijanimellään Peter Fox, on saksalainen dancehall-, hip hop- ja reggae-muusikko. Hän on yksi vuonna 1998 perustetun Seeed-yhtyeen perustajajäsenistä ja tehnyt myös soolouraa. Peter Foxin ensimmäinen sooloalbumi Stadtaffe julkaistiin vuonna 2008. Se oli suosittu saksankielisissä maissa ja sitä myytiin yli 1,3 miljoonaa kappaletta eli se myi 13-kertaisesti kultaahttps://www.musikindustrie.de/markt- bestseller/gold-/platin-und-diamond-auszeichnung/datenbank#topSearch. Albumi palkittiin useilla palkinnoilla. Menestysalbumin jälkeen Fox keskittyi Seeed- yhtyeen toimintaan, kunnes syksyllä 2022 julkaisi ensimmäisen singlen toiselta sooloalbumiltaan. Kappale Zukunft Pink nousi Saksan singlelistan kärkeen. Vuonna 2001 Foxin kasvojen oikea puoli halvaantui lievästi, kun lääkäri diagnosoi hänen sairastamansa virusinfektion väärin.http://www.tagesspiegel.de/zeitung/seeed-saenger-peter-fox-ich-war-der- typ-mit-dem-waldhorn/1334364.html == Diskografia == ===Studioalbumit=== * === Singlet === Nimi Vuosi Listasijoitukset Saksan virallinen lista Fieber 2007 - Alles neu 2008 4 Haus am See 8 Schwarz zu Blau 2009 2 Zukunft Pink 2022 1 == Lähteet == Luokka:Saksalaiset muusikot Luokka:Saksalaiset hip hop -artistit Luokka:Saksalaiset lauluntekijät Luokka:Reggaemuusikot Luokka:Elävät henkilöt Luokka:Vuonna 1971 syntyneet
Seeed

Seeed on saksalainen hip hop-, reggae- ja dancehall-yhtye. Se perustettiin Berliinissä vuonna 1998 ja se on ollut suosittu etenkin saksankielisessä Euroopassa. Seeediin kuuluu 11 jäsentä, joista kolme on laulajia ja loput muusikoita. Yhtyeen kokoonpano on pysynyt samana sen perustamisesta lähtien lukuun ottamatta Demba Nabén kuolemaa vuonna 2018. Seeedin yksittäisistä jäsenistä tunnetuin on Peter Fox, joka on tehnyt myös menestyksekästä soolouraa. Seeed on julkaissut kuusi albumia, joista viisi on noussut Saksan top 10 -listalle. Albumeista myydyin on ollut vuonna 2005 julkaistu Next!. == Diskografia == === Albumit === * New Dubby Conquerors (2001) * Music Monks (2003) * Next! (2005) * Live (2006) * Seeed (2012) * Bam Bam (2019) === Singlet === *New Dubby Conquerors (2000) *The Tide Is High (2000) *Dickes B (2001) *Riddim No. 1 (2001) *Dancehall Caballeros (2001) *Waterpumpee (2002) *Music Monks (2003) *Shake Baby Shake (2003) *What You Deserve Is What You Get (2003) *Release (2004) *Aufstehn! (feat. Cee-Lo Green) (2005) *Schwinger (2005) *Ding (2006) *Slowlife (2006) *Molotov (2011) *Beautiful (2012) *Augenbling (2012) *Deine Zeit (2013) *Cherry Oh (2014) *Ticket (2019) *Lass sie gehn (2019) *G€ld (2019) *Sie is geladen (2019) == Aiheesta muualla == * Seeedin virallinen verkkosivusto Luokka:Saksalaiset hip hop -yhtyeet Luokka:Reggaeyhtyeet Luokka:Dancehall
Sauvon Talinkylän työväentalo

Sauvon Talinkylän työväentalo on Sauvon kunnan Talinkylässä sijainnut työväentalo. ==Historiaa== Työväentalon rakennutti paikallinen työväenyhdistys vuosina 1922–1923. Tontin lahjoitti yhdistyksen puheenjohtaja. Vanha riihi ostettiin rakennustarpeiksi. Johtokunnan suunnitelman pohjalta talon lopulliset piirustukset laati paikallinen puuseppä. Talosta tuli toivottua pienempi, koska yhdistyksen jäsenet eivät päässeet suunnitelmista yksimielisyyteen. ==Rakennus== Taloa on laajennettu myöhemmin rakentamalla ullakkokerrokseen asunto vahtimestarin käyttöön. Samoin eteisrakennelmat on rakennettu myöhemmin. Alkujaan talo on ollut keltaiseksi maalattua hirttä, julkisivut laudoitettiin 1960-luvulla. == Lähteet == Luokka:Työväentalot Luokka:Sauvon rakennukset ja rakennelmat
Sanni Purhonen

Sanni Purhonen (s. 1983 Vantaa) on suomalainen runoilija, toimittaja, kirjallisuuskriitikko ja vammaisaktivisti. Hän työskentelee Kynnys ry:n tiedottajana. Purhonen valmistui filosofian maisteriksi kirjallisuustieteestä Helsingin yliopistosta 2009. Ennen yliopisto-opintoja hän opiskeli kirjoittamista Kauniaisten työväenakatemiassa Kari Saviniemen johdolla. Purhonen on opettanut luovaa kirjoittamista Nurmijärven Opistossa. Purhosen runous käsittelee muun muassa kehollisuutta, naiseutta ja vammaisten oikeuksia. Hänellä on syntymässä todettu CP-vamma. ==Teokset== * * * ==Lähteet== ==Aiheesta muualla== * Sanni Purhonen Kirjasampo.fi-sivustolla * Mankkinen, Jussi: Sanni Purhosen runoissa kuuluu vähemmistön ääni Yle Uutiset. 20.1.2015. Luokka:Suomalaiset runoilijat Luokka:Suomalaiset toimittajat Luokka:Suomalaiset kansalaisaktivistit Luokka:Vuonna 1983 syntyneet Luokka:Elävät henkilöt
Seurasaaren silta

Seurasaaren sillaksi kutsutaan Helsingin Meilahdessa sijaitsevaa kahden valkoisen puusillan muodostamaa kokonaisuutta. Ne ylittävät Seurasaarensalmen ja ovat ainoa reitti mantereelta Seurasaareen. Kahden sillan väliin jäävät Pukkisaaret eli Läntinen ja Itäinen Pukkisaari. Siltaa pitkin kulkevat saareen sekä jalankulkijat että huoltoliikenne. Alkuperäinen siltayhteys valmistui vuonna 1892. Sitä ennen saareen kuljettiin lautoilla. Rakentamiseen käytettiin vuoden 1890 myrskyn kaatamia puita. Alkuperäisen sillan katokset suunnitteli arkkitehti Frithiof Mieritz ja silta-arkut rautatieinsinööri August Granberg. Sillat rakennettiin uudestaan vuonna 1973 alkuperäistä leveämpinä, mutta ulkomuodoltaan samankaltaisina. Seurasaaren silta äänestettiin vuonna 2022 Helsingin kauneimmaksi sillaksi. == Lähteet == ==Aiheesta muualla== Luokka:Vähä-Meilahti Luokka:Helsingin sillat Luokka:Suomen tieliikennesillat Luokka:Suomen puusillat
Tarvasjoen työväentalo

Tarvasjoen työväentalo on Liedon kunnassa Tarvasjoen kylässä sijaitseva työväentalo. Nykyään talon omistaa Tarvasjoen nuorisoseura ja talo tunnetaan nimellä Vuorilinna. ==Historiaa== Tarvasjoen työväenyhdistys on perustettu vuonna 1906 ja se rakennutti työväentalon vuonna 1907. 1970-luvulla rakennuksessa on toiminut puusepänverstas vuokratiloissa. Myöhemmin rakennus on myyty Tarvasjoen nuorisoseuralle. ==Rakennus== Talo on rakennettu 1907. Työväenyhdistys osti rakennustarpeiksi vanhan riihen. Taloa on myöhemmin laajennettu mm. uudella näyttämöllä. ==Nykyinen käyttö== Nykyään talon omistaa Tarvasjoen nuorisoseura. Talon nimi on Vuorilinna. == Lähteet == Luokka:Työväentalot Luokka:Tarvasjoen rakennukset ja rakennelmat
Ihanaa Leijonat, Ihanaa!

Ihanaa, Leijonat, ihanaa! on A-tyyppi-yhtyeen singlejulkaisu vuodelta 1999. Kappaleessa on mukana Antero Mertarannan lausahduksia jääkiekon MM- kisalähetyksistä vuosilta 1995 ja 1998. Single saavutti platinalevyn rajan julkaisuvuonnaan 1999. == Lähteet == Luokka:Suomalaiset musiikkikappaleet Luokka:Vuoden 1999 kappaleet
Anette Palssa

Anette Palssa (o.s. Wegelius, s. 1974) on suomalainen ravitsemusterapeutti. Palssa valmistui terveystieteiden maisteriksi ja laillistetuksi ravitsemusterapeutiksi Kuopion yliopistosta 2001. Hän on työskennellyt muun muassa tutkijana Helsingin yliopistossa (2001–2004), asiantuntijana MTV3:n Keventäjät-verkko-ohjelmassa (2006–2015) sekä Suomen Olet mitä syöt -ohjelman juontajana ja Suurin pudottaja -ohjelman ravitsemusterapeuttina, Valiolla hyvinvointipäällikkönä (2010–2011), Husin lihavuustutkimusyksikön ravitsemusterapeuttina (2011–2014) ja Terveystalon vastaavana ravitsemusterapeuttina (2006–2010, 2011–2017). ==Teokset== * * * * ==Lähteet== ==Aiheesta muualla== * Leinonen, Tiina: Rauha vatsalle HS.fi. 5.2.2020. Luokka:Suomalaiset ravitsemusterapeutit Luokka:Vuonna 1974 syntyneet Luokka:Elävät henkilöt
Paattisten työväentalo

Paattisten työväentalo on Turun kaupungin Paattisten kylässä sijaitseva työväentalo. ==Historiaa== Paattisten työväenyhdistys on perustettu vuonna 1906. Yhdistys rakensi työväentalon vuonna 1910. Talo sijaitsi aluksi vuokratontilla, joka lunastettiin omaksi vuonna 1953. . ==Rakennus== Talo on ollut suorakaiteen muotoinen ja melko pieni ja käsittänyt juhlasalin, näyttämön sekä ravintola keittiöineen. Taloa on laajennettu vuonna 1954, juhlasali ja näyttämö laajennettiin koko vanhan osan kokoisiksi. Eteishalli, vaatesäilö, ravintola ja keittiö sijaitsivat laajennusosassa. Talo on maalattu punaiseksi ja vuorattu rimalaudoituksella. Ulkonäkö on säilynyt. Vanhan rakennuksen kivijalka on luonnonkivistä ja uudisosan betonista. == Aiheesta muualla == * == Lähteet == Luokka:Työväentalot Luokka:Turun rakennukset ja rakennelmat
Rihmanaava

Rihmanaava (Usnea longissima syn. Dolichousnea longissima) on maailman pisin jäkälä, jonka lähes haaraton sekovarsi venähtää jopa kolmimetriseksi. Laji ei yleensä kiinnity kasvualustaan yhdestä pisteestä vaan roikkuu vyyhtenä puun oksilla. Rihmanaava on perusväriltään kalpean kellanvihreä tai -harmaa. Aiemmin rihmanaavaa on esiintynyt Suomessa muutamissa paikoissa, mutta se lienee sittemmin hävinnyt Suomesta. Rihmanaavan jäkäläaineena eli sekundaarisena aineenvaihduntatuotteena esiintyy diffraktahappoa (C20H22O7) ja skvamaattihappoa (C19H18O9). == Lähteet == == Aiheesta muualla == * iNaturalist: Rihmanaava (Usnea longissima) * ITIS: Usnea longissima * UniProt: Taxonomy - Dolichousnea longissima * Global Biodiversity Information Facility (GBIF): Usnea longissima * Consortium of Lichen Herbaria: Dolichousnea longissima Luokka:Naavat